open-index/open-wikipedia-markdown huggingface dataset:
ფიფა-ს საუკეთესოთა საფეხბურთო დაჯილდოება

**ფიფა-ს საუკეთესოთა საფეხბურთო დაჯილდოება** (), ან უბრალოდ **The Best** —  საფეხბურთო დაჯილდოება, რომელსაც წარმოადგენს მსოფლიო ფეხბურთის მმართველი ორგანო, ფიფა.

ფიფა 1991 წლიდან ატარებდა საფეხბურთო დაჯილდოებას სახელწოდებით ფიფა-ს წლის ფეხბურთელი (), რომელიც თავდაპირველად მხოლოდ ვაჟ ფეხბურთელებს გადაეცემოდა, ხოლო 2001 წლიდან ასევე აჯილდოებდნენ ფეხბურთელ ქალებსაც. 

2010 წლიდან ფიფას წლის ვაჟი ფეხბურთელის დაჯილდოება და ფრანგული საფეხბურთო ჟურნალის France Football-ის თითქმის ანალოგიური ტიპის დაჯილდოება — ოქროს ბურთი () გაერთიანდა ერთ საერთო დაჯილდოებად — ფიფა-ს ოქროს ბურთი. დაჯილდოების ფარგლებში ფიფა-მ მოაქცია უკვე არსებული ყოველწლიური ჯილდოები, როგორებიცაა წლის ქალი ფეხბურთელის დაჯილდოება, პუშკაშის ჯილდო წლის საუკეთესო გოლისთვის, ფეარ ფლეის ჯილდო სამართლიანი თამაშისთვის, FIFpro-ს მიერ დაარსებული წლის სიმბოლური ვაჟთა ნაკრების დაჯილდოება, ასევე დაარსდა წლის მწვრთნელის ჯილდოც როგორც ვაჟთა და ასევე ქალთა ფეხბურთისთვის.

2016 წლიდან France Football-ის და ფიფა-ს ერთობლივი დაჯილდოება შეწყდა, რის შემდეგაც ფიფა-მ დამოუკიდებელი დაჯილდოება დააარსა The Best სახელწოდებით, სადაც შენარჩუნდა ყველა მანამდე არსებული დაჯილდოების პრინციპი.

პირველი დაჯილდოების ცერემონიალი გაიმართა 2017 წლის 7 იანვარს, ციურიხში, შვეიცარია. 

## ჯილდოები
* ფიფა-ს საუკეთესო ფეხბურთელი ვაჟი (The Best FIFA Men's Player)
* ფიფა-ს საუკეთესო ფეხბურთელი ქალი (The Best FIFA Women's Player)
* ფიფა-ს საუკეთესო ვაჟთა მწვრთნელი (The Best FIFA Men's Coach)
* ფიფა-ს საუკეთესო ქალთა მწვრთნელი  (The Best FIFA Women's Coach)
* ფიფა-ს ჯილდო სამართლიანი თამაშისთვის (FIFA Fair Play Award)
* ფიფა-ს ჯილდო საუკეთესო ქომაგისთვის (FIFA Fan Award)
* ფიფა-ს პუშკაშის ჯილდო წლის საუკეთესო გოლისთვის (FIFA Puskás Award)
* FIFA FIFPro World11

## სქოლიო
კატეგორია:საფეხბურთო ჯილდოები
კატეგორია:ჯილდოები ანბანის მიხედვით
ტაგანროგის კათოლიკური ეკლესია

* 
**ტაგანროგის კათოლიკური ეკლესია** () — კათოლიკური რელიგიური ნაგებობა, რომელიც დაარსდა ტაგანროგში, როსტოვის ოლქი, რუსეთის ფედერაცია. მდებარეობს ფრუნზეს ქუჩა № 58-ში.

## ისტორია 
ტაგანროგში ვაჭრობის განვითარებასთან დაკავშირებით ბევრი ევროპელი გადმოსახლდა ტაგანროგში. 1860 წელს ქალაქის პორტში ერთი წლის განმავლობაში უცხოეთის 20 ქვეყნის დროშის ქვეშ მცურავი დაახლოებით 900 გემი იდგა. ამან გამოიწვია უცხოეთის საკონსულოების გახსნა. ტაგანროგში მათი რიცხვი 16 იყო. კერძოდ ქალაქში გახსნილი იყო ავსტრიის, ბელგიის, დიდი ბრიტანეთის, საბერძნეთის, ესპანეთისა და პარმის, მეკლენბურგ-შვერინის, ნეაპოლიტანიის, ნიდერლანდების, ოლდენბურგის, პორტუგალიის, პრუსიის, სარდინიის, ტოსკანის, ოსმალეთის, საფრანგეთისა და შვედეთის საკონსულოები. ქალაქში თავი მოიყარა სხვადასხვა აღმსარებლობის მოსახლეობამ, საჭიროებამ მოიტანა საკულტო ნაგებობების აშენება. 

ტაგანროგში მცხოვრებ კათოლიკეებს ადრე არ ჰქონიათ საკუთარი ეკლესია. კათოლიკეებმა ქალაქისთავის ბარონ ბ. კამპენჰაუზენის შუამდგომლობით იმპერატორ ალექსანდრე I-საგან მიიღეს თანხმობა რომაულ-კათოლიკური ეკლესიის აშენების შესახებ. 

ეკლესიის შენობის პროექტი შეიმუშავა ადგილობრივმა არქიტექტორმა როსინსკიმ. მშენებლობისათვის აგური და კირქვა შეიძინეს კამპენჰაუზენის აგურის ქარხანაში. 1807 წლის მაისში აკურთხეს ეკლესიის ასაშენებელი ადგილი. ეკლესიის მშენებლობა დაიწყო ვაჭარმა ი. ტამბალამ, ხოლო შიდა აღჭურვილობა შეიძინეს ადგილობრივი კათოლიკეების თანხებით. ეკლესია ემსახურებოდა 300-მდე კათოლიკეს, რომლებიც ტაგანროგში ცხოვრობდნენ. 

1810 წლის ივნისში მშენებლობა დასრულდა, ეკლესია გადაეცა სამშენებლო კომიტეტს. ეკლესიის პირველი საეკლესიო მსახური სერაფიმ გოლფელდი გააგზავნეს ლიტვის პროვინციიდან. ღვთისმსახურება დაიწყო 1812 წელს. ეკლესიაში დაამონტაჟეს ორღანი. 

1907 წელს აღნიშნეს ეკლესიის აშენების 100 წლისთავი. იუბილეზე მოიწვიეს ტირასპოლის ეპისკოპოსი 14 მღვდელთან და სამ ფრანცისკანელ ბერთან ერთად.

კათოლიკური ეკლესია დაიხურა 1923 წელს და გადაეცა ადგილობრივ მეწამრეს სახელოსნოდ. ეკლესიის უკანასკნელი კათოლიკე წინამძღვარი იყო იულიუს ნარკევიჩი. საბჭოთა პერიოდში ეკლესია გადააკეთეს ბიბლიოთეკად, შემდეგ ეს გახდა მაქსიმ გორკის სახელობის ცენტრალური საბავშვო ბიბლიოთეკა.

თავის დროზე ეკლესიის ფრონტონზე შესრულებული იყო ბარელიეფი წარწერით „£ r tuis bonis tibi offerrmus“.

კათოლიკური ეკლესიის მრევლში ირიცხებოდა ანტონ ჩეხოვი (ალექსანდრე ჩეხოვის უკანონო შვილი, მწერალ ა. ჩეხოვის უფროსი ძმა), რომელიც  1913 წელს ქორწინდება ქრისტიანა ერასმუსზე. 

1993 წელს ტაგანროგში აღორძინდა კათოლიკური სამრევლო, მაგრამ ისტორიული შენობა ფუნქციონირებდა როგორც ბიბლიოთეკა. კათოლიკურმა თემმა 1997 წელს მიიღო შენობა ალექსანდროვის ქუჩა № 135-ში, სააც ააშენეს კათოლიკური სამლოცველო.

## ლიტერატურა
* Филевский П. П. «История города Таганрога 1698—1898» — Таганрог: Сфинкс, 1996.

## რესურსები ინტერნეტში
* Энциклопедия Таганрог. О. П. Гаврюшкин, В. И. Ратник Ст. Католический костел.
* Католическая церковь (костел) 

## სქოლიო
კატეგორია:როსტოვის ოლქის ღირსშესანიშნაობები
კატეგორია:რუსეთის კათოლიკური ტაძრები
VTech Socrates

**VTech Socrates** — მესამე თაობის საგანმანათლებლო სახლის ვიდეო თამაშების კონსოლი, გამოცემული 1988 წელს VTech-ის მიერ. კონსოლს სახელი დაერქვა ძველი ბერძენი ფილოსოფოსის, სოკრატეს პატივსაცემად. 

სისტემას თან ახლდა სტანდარტული უსადენო კლავიატურა, რომელიც უკავშირდებოდა ინფრაწითელი სხივით და ზედ სადენებით მიმაგრებული იყო ორი კონტროლერი, აგრეთვე მოჰყვებოდა უსადენო მაუსი. მასში განთავსებული იყო Zilog Z80A-ის ცენტრალური პროცესორი 3.57 მჰც ტაქტური სიხშირით და 32 კბ ოპერატიული მეხსიერება. კონსოლის ვიდეო თამაშების ბიბლიოთეკა მეტად მწირი იყო, გამოვიდა რამდენიმე თამაში, მათ შორის: „''Facts 'N Fractions*“, „*State to State*“, „*Memory Mania“*, „*Around the World*“, „*Hodge-Podge*“, “*Game Wizard*“ და „*Amazing Mazes''“.

კონსოლის თავდაპირველი ფასი შეადგენდა 130 ამერიკულ დოლარს. საფრანგეთში ვრცელდებოდა **Yeno Professeur Saitout**-ის სახელწოდებით, ხოლო გერმანიაში დისტრიბუციას უწევდა კომპანია Yeno და ერქვა **Prof. Weiss-Alles**. გამოშვება დაგეგმილი იყო ესპანეთშიც, თუმცა არასდროს გამოცემულა. მასში ჩაშენებული იყო რამდენიმე ვიდეო თამაში, აგრეთვე მათემატიკური, მუსიკალური და სხვადასხვა სახის პროგრამები. სისტემა ასევე განსხვავდებოდა ხმის მახასიათებლებით, დამატებითი ხმის კარტრიჯის წყალობით, რომლის შეძენა შესაძლებელი იყო ცალკე, თუმცა ვერ გამოირჩეოდა გრაფიკული შესაძლებლობებით. VTech-მა სისტემის წარმოება შეწყვიტა 1990-იანების დასაწყისში.

## იხილეთ აგრეთვე
* VTech CreatiVision
* V.Smile 
* V.Flash

## რესურსები ინტერნეტში
* VTech Socrates-ის თამაშები Internet Archive-ში
* VTech Socrates-ის ვიკი
* VTech Socrates Newspapers.com-ზე
## სქოლიო
კატეგორია:მესამე თაობის ვიდეო თამაშების კონსოლები
კატეგორია:1988 წელს წარმოდგენილი პროდუქტები
კატეგორია:VTech
კატეგორია:სახლის ვიდეო თამაშების კონსოლები
კატეგორია:1980-იანების სათამაშოები
კატეგორია:საგანმანათლებლო სათამაშოები
კატეგორია:საგანმანათლებლო ვიდეო თამაშების კონსოლები
პავლე ტაგანროგელის კელია

**პავლე ტაგანროგელის კელია** () — წმინდან პავლე ტაგანროგელის სახლი ან კელია. მდებარეობს ქალაქ ტაგანროგში, როსტოვის ოლქი, რუსეთის ფედერაცია. მისამართი ტურგენევის შესახვევი № 82. პავლე ტაგანროგელის კელია მდებარეობს ტაგანროგის ნიკოლოზ საკვირველთმოქმედის ეკლესის ახლოს და წარმოადგენს მომლოცველთა შორის პოპულარულ მოსალოც ადგილს ქვეყნის ყველა კუთხიდან.  

## ისტორია 
რუსეთის მართლმადიდებელი ეკლესიის წმინდანმა, პავლე ტაგანროგელმა აღნიშნულ შენობაში უამრავი წელი გაატარა. წმინდანი დაიბადა ჩერნიგოვის გუბერნიაში 1792 წელს, აზნაურის ოჯახში. ზრდასრულ ასაკში, დიდი ხნის განმავლობაში მოგზაურობდა წმინდა ადგლებში. ამის შემდეგ მან გადაწყვიტა სამუდამოდ დასახლებულიყო ტაგანროგში.

სახლს სადაც ცხოვრობდა პავლე ტაგანროგელი ჩვეულებრივ უწოდებენ „პავლე ტაგანროგელის კელიას“. სახლს არასოდეს ჩატარებია რემონტი და კედლები, ხატები, თიხის ჭურჭელი და ავეჯი წარმოადგენს იმ ეპოქის ისტორიულ მასალას, რომელშიც ცხოვრობდა წმინდანი პავლე ტაგანროგელი. კელიის ეზოში მდებარეობს ძველი ჭა, რომელიც ხალხური გადმოცემით, აკურთხა თავად იოანე კრონშტადტელმა (რუსეთის მართლმადიდებელი ეკლესიის მღვდელი). ცნობილია, რომ პავლე ტაგანროგელი ზოგჯერ სტუმრობდა წმინდა ადგილებსა და წყაროებს, საიდანაც მოჰქონდა წმინდა წყალი და ასხამდა თავად ამ ჭაში. 

1999 წლის 20 ივნისს რუსეთის მართლმადიდებელმა ეკლესიამ მოახდინა პავლე ტაგანროგელის კანონიზაცია. რელიქვიები, რომლებიც დაკავშირებული იყო წმინდანთან, კელიიდან გადაიტანეს ტაგანროგის ნიკოლოზ საკვირველთმოქმედის ეკლესიაში.

## ლიტერატურა 
* Энциклопедия Таганрога / Гл. ред. В. И. Тимошенко. — 2-е изд., перераб. и доп. — Ростов н/Д: Ростиздат, 2003. — 510, [1] с. : ил., [4] л. ил., портр., карт. — 3000 экз. — ISBN 5-7509-0662-0.

## სქოლიო
კატეგორია:ტაგანროგის ღირსშესანიშნაობები
ფეტს დომინო

**ანტუან დომინიკ დომინო უმცროსი** (დ. 26 თებერვალი, 1928 — გ. 24 ოქტომბერი, 2017), უფრო მეტად ცნობილი ფსევდონიმით **ფეტს დომინო** — ამერიკელი პიანისტი და სიმღერების ავტორი ლუიზიანადან. „ბილბორდის ცხელ ასეულში“ მოხვდა მისი 35 ფირფიტა, ხოლო 1955 წლამდე გამოცემული ჩანაწერები გაიყიდა 100 მილიონზე მეტი ფირფიტის ოდენობით და შემდგომში მიიღო ოქროს სტატუსი.

1955–1960 წლებში მან გამოუშვა საუკეთესო ათეულში მოხვედრილი 11 ჰიტი და, როგორც ცნობილია, წარმატებით მას მხოლოდ ელვის პრესლიმ გაუსწრო. 

კარიერის წლებში დომინომ გაყიდა 65 მილიონზე მეტი დისკი. მისი მუსიკალური სტილი ეყრდნობოდა ტრადიციულ რიტმ-ენდ-ბლუზს, საქსოფონების, ბასის, პიანინოს, ელექტროგიტარის და დასარტყმელი საკრავების თანხლებით.

## რესურსები ინტერნეტში
* ოფიციალური საიტი
* 
* დისკოგრაფია (music city) 
* საიტზე history-of-rock.com 
* 

## სქოლიო
კატეგორია:დაბადებული 26 თებერვალი
კატეგორია:დაბადებული 1928
კატეგორია:გარდაცვლილი 24 ოქტომბერი
კატეგორია:გარდაცვლილი 2017
კატეგორია:ამერიკელი პიანისტები
კატეგორია:ამერიკელი როკ-მომღერლები
კატეგორია:Imperial Records-ის შემსრულებლები
კატეგორია:როკ-ენ-როლის დიდების დარბაზში შესული შემსრულებლები
კატეგორია:სიმღერების ავტორთა დიდების დარბაზში შემავალი შემსრულებლები
ტაგანროგის წმინდა ნიკოლოზის ეკლესია

**ტაგანროგის წმინდა ნიკოლოზის ეკლესია** () — ყოფილი მართლმადიდებლური ეკლესია ტაგანროგში, როსტოვის ოლქი, რუსეთის ფედერაცია. 

ეკლესიის მისამართი: რუსეთის ფედერაცია, როსტოვის ოლქი, ქ. ტაგანროგი, მდებარეობდა ჩეხოვის № 49/27-ში მდებარე თანამედროვე სახლის ადგილზე.

## ისტორია 
1840 წელს სამთავრობო სენატმა გამოიტანა დადგენილება საბავშვო სახლის დაარსების შესახებ. ქალაქის თავმა, თავადმა ლივენმა, ამ იდეას მხარი დაუჭირა. გადაწყვეტილება მიიღეო იმპერატრიცა ალექსანდრა თევდორეს ასულისაგან და გახდა ბავშვთა სახლის ხელმძღვანელი. 

საბავშვო სახლი გაიხსნა 1851 წლის 6 დეკემბერს ვაჭარ სარის სახლში და ეწოდა წმინდა ნიკოლოზის სახელი. ვაჭარმა სარიმ საკუთარი სახლი შესწირა საბავშვო სახლს. ბავშვთა სახლის რწმუნებული იყო თავად ლივენის ცოლი ე. ლივენი, მოგვიანებით კი ე. ლაკიერი. საბავშვოს სახლი მოითვლიდა 40 ბავშვს, რომელთა ასაკიც 4-დან 7 წლამდე იყო. საბავშვო სახლის აშენებაში მონაწილეობა მიიღეს ტაგანროგის იმდროინდელმა ცნობილმა ადამიანებმა: იოანე სებოვმა, ქალაქის თავმა კობილინმა, ვარვაციმ, ავერინომ, ხალიბოვმა და სხვა. 

ვაჭარ სარის საცხოვრებელი სახლი ერთსართულიანი იყო, გაფორმებული სვეტებით. მოგვიანებით ვაჭარმა ვ. ტრეტიაკოვმა პოლიციის ქუჩის (ამჟამად ჩეხოვის 37) მხრიდან მიაშენა კარის ეკლესიის ახალი შენობა. საბავშვო სახლთან აგებული ეკლესია იყო წმინდა ნიკოლოზის სახელზე ნაკურთხი. ეკლესია მდებარეობდა ჩეხოვისა ქუჩისა და დობროლიუბოვის შესახვევის კუთხეში. 

საბჭოთა ხელისუფლების პერიოდში ეკლესია დახურეს საბავშვო სახლი გადააკეთეს საცხოვრებელ სახლად. 

ტაგანროგის გერმანული ოკუპაციის პერიოდში ბავშვთა სახლში მოხდა გახმაურებული ლეპეტიხის ტრაგედია, როდესაც ბავშვებს იყენებდნენ დონორებად დაჭრილი გერმანელი ჯარისკაცებისათვის, რომლებსაც ბევრი სისხლი ჰქონდათ დაკარგული.

1950-იან წლებში ბავშვთა სახლი დაანგრიეს და მის ფუნდამენტზე ააშენეს ოთხსართულიანი სახლი მაღაზიით. შენობაში მოსახლეობა შეასახლეს 1956 წელს. ამჟამად აღნიშნული სახლის ბინები განეკუთვნება ელიტური საცხოვრებლის რიგებს.

## ლიტერატურა
* Гаврюшкин О. П., "Никольская церковь домовая," Энциклопедия Таганрога, Таганрог: "Антон," 1998, 370.
* Киричек М. С., "Николаевский детский приют," Энциклопедия Таганрога, Таганрог: "Антон," 1998, 367, 369.
* Газета «Радиосигнал» № 16 от 27 октября 2011 г.
* Чаленко С. Детство, которое хотели принести в жертву // Таганрогская правда. — 2014. — 14 февр. — С. 2.

## რესურსები ინტერნეტში
* ТАГАНРОГСКИЙ НИКОЛЬСКИЙ ХРАМ ПРИ ДЕТСКОМ ПРИЮТЕ
* Николаевский детскiй прiютъ
* Таганрог. Домовая церковь Николая Чудотворца при Николаевском детском приюте.

## სქოლიო
კატეგორია:როსტოვის ოლქის ეკლესიები
კატეგორია:XIX საუკუნის ეკლესიები
გიმნაზია

**გიმნაზია** (,  — სა­ტანვარჯიშო მოედანი; მომდინარეობს  და , შემდეგ – სახელმწიფო სასწავლო­აღმზრ­ დელობითი დაწესებულება ძვ. საბერძნეთსა და ელინისტურ აღ­მოსავლეთში) — საშუალო ზოგად­ საგანმანათლებლო სასწავლებე­ლი, ჩვეულებრივ, მკვეთრად გა­მოხატული ჰუმანიტარულ­ფილო­ ლოგიური განხრით. 

პირველი გიმნაზია 1526 წელს ბავარიის ქ. ნიურნბერგში დააარსა ცნობილმა თეოლოგმა და პედაგოგმა ფილიპე მელანხტონმა. 1528 წელს გიმნაზია გაიხსნა საქ­სონიაში, ხოლო 1538 წელს — ქ. სტრას­ ბურგში. XVI–XVIII საუკუნეებში. გიმნაზიები აღმოცენდა გერმანიის მრავალ ქა­ლაქში, ასევე რუსეთშიც (პეტერ­ ბურგში – 1725 წელს, მოსკოვში – 1755 წელს); XIX საუკუნე­ში ავსტრია-­უნგრეთში, ბულგარეთში, ჰოლანდიაში, სა­ბერძნეთში, დანიაში, სერბეთსა და შვეიცარიის გერმ. კანტონებ­ში. გიმნაზია ეწოდებოდა ვაჟებისათვის განკუთვნილ საშ. სკოლებს. XIX ს. შუა ხანებიდან ევროპის სხვა­ დასხვა ქვეყანაში დაარსდა რეა­ლური სასწავლებლები, სადაც დაინერგა ბუნებისმეტყველებისა და მათემატიკის გაძლიერებული სწავლება. შეიქმნა საშ. სასწავლო დაწესებულებების ახალი, გარ­დამავალი ტიპი – რეალური გ., სადაც ბერძნ. ენა აღარ ისწავლე­ ბოდა. XIX–XX სს. მიჯნაზე კლა­სიკურ გ­ებში ნაკლები ყურადღება ეთმობოდა ძვ. ენების სწავლებას, მაგრამ გ­ის ეს ტიპი მაინც რჩე­ბოდა ძირითად საშ. სასწავლო დაწესებულებად ევროპაში. 

საქართველოში პირველი გიმნაზია — თბილისის პირველი გიმნაზია – გაიხსნა 1830 წელს. 1864­ წლიდან რუსეთის იმპერიაში, შესაბამისად, საქართ­ველოშიც, გატარდა საგანმანათ­ ლებლო რეფორმა. დაარსდა სამი ტიპის გიმნაზია: ბერძნული ენის გაძლიერებუ­ლი სწავლებით, ლათინური ენის გაძ­ლიერებული სწავლებითა და რეა­ლური გიმნაზია – საბუნებისმეტყველო დისციპლინებისა და თანამედროვე ენების გაძლიერებული სწავლებით. გიმნაზიადამთავრებულებს ჰქონ­დათ სწავლის გაგრძელების უფლება. პირველი ორი ტიპის გიმნაზიის დამ­თავრების შემდეგ ახალგაზრდებს უფლება ეძლეოდათ, განეგრძოთ სწავლა უნ­ივერსიტეტებსა და სხვა უმაღლეს სასწავლებლებში, რეალური გიმნაზი­ის დამთავრების შემდეგ კი – მხოლოდ უმაღლეს ტექნიკურ სასწავლებლებში. XIX საუკუნის 60-­იან წლებში გაიხსნა ქალთა გიმნაზი­ებიც. XIX საუკუნის დასასრულსა და XX საუკუნის დასაწყისში საქართველოში არსებობდა შემდეგი გიმნაზი­ები: თბილისში – თბილისის ქართული გიმნაზია (1879), სათავადაზნაურო გიმნაზია (1918–21 – ვაჟთა VII გ.), ვაჟთა II (1887–1921), ვაჟთა III (1894– 1921), თბილისის ვაჟთა ქართული (1900–21), ვაჟთა IV (1905–21), ვაჟ­ თა V (1908–21), ვაჟთა VI (1912– 20), ქალთა I (1872–1921), ქალთა II (1874–1921), ქალთა III (1884– 1921), ქალთა IV (1903–21), ქალთა V (1906–21), ქალთა VI (1910–21), ქალთა VII (1863–1919), ქალთა VIII (1892–1919) და ქალთა ქართუ­ლი (1906–19) გიმნაზიები. გიმნაზი­ები გაიხსნა საქართველოს სხვა ქალაქებშიც: ქუთაისში – ვაჟთა (1850–1921), ქუთაისის სათავადაზნაურო ვაჟთა ქართული (1880–1921) და ქალთა (1903–21) გიმნაზიები; ფოთში – ვაჟთა (1906–21), ქალთა (1902–21); ბა­თუმში – ქალთა (1900–21); გორში – ქალთა (1915–21); ხონში – ვაჟთა (1916–21); ხაშურში – ვაჟთა (1916– 21) გიმნაზი­ები. სოხუმში გაიხსნა ქალთა პროგიმნაზიაც. გიმნაზი­ების უმრავლე­სობა 1921 წლის შემდეგ გადაკეთდა სახელმწიფო განათლების სისტემის სასწავლო დაწესებულებებად. ამჟამად გიმნაზია არ­სებობს მხოლოდ კერძო სექტორში. 

## ლიტერატურა

კატეგორია:სკოლის ტიპები
აბა, თინა

**„აბა, თინა“** — ძველი ქართული ხალხური სატრფიალო-სახუმარო სიმღერა. ქალაქური ფოლკლორის დასავლური შტოს თვალსაჩინო ნიმუში. სრულდება უმთავრესად გიტარის თანხლებით სამ ხმაში. ჩაიწერა დიმიტრი არაყიშვილმა. შესულია კრებულში „ერთხმიანი ქალაქური და გუნდური სიმღერა“. ოდნავ გასხვავებული ტექსტით („ნინა, ნინა“) დღესაც პოპულარულია.

## ლიტერატურა
კატეგორია:ქართული სიმღერები
აკვამენი (ფილმი)

„**აკვამენი**“ () — ამერიკული სუპერგმირული ჟანრის ფილმი, რომელიც ეფუძნება DC Comics-ის ამავე სახელის მქონე პერსონაჟის ისტორიებს. ფილმის დისტრიბუტორია Warner Bros. Pictures. ის არის რიგით მეექვსე DC-ის გაფართოებული სამყაროს ფილმების სერიაში. მისი რეჟისორია ჯეიმზ ვანი, სცენარის ავტორი – უილ ბილი, ვანის და ჯეფ ჯოუნსის ისტორიაზე დაყრდნობით, ხოლო მთავარ როლებს ასრულებენ ჯეისონ მომოა, ემბერ ჰერდი, პატრიკ უილსონი, უილემ დეფო, იაჰია აბდულ-მატინ II, ტემუერა მორისონი, დოლფ ლუნდგრენი და ნიკოლ კიდმანი.

მთავარი გმირი ამ ფილმში ჩნდება მეორედ, 2017 წლის „სამართლიანობის ლიგაში“ დებიუტის შემდეგ. სიუჟეტის მიხედვით, ართურ კარი, წყალქვეშა ატლანტიდის სამეფოს მემკვიდრე, ეხმარება თავის ხალხს და უნდა გახდეს გმირი.

ფილმის გადაღებები დაიწყო 2017 წლის 2 მაისს, ავსტრალიაში, ძირითადად მიმდინარეობდა Village Roadshow Studios-ში (ქვინზლენდი) და დასრულდა 21 ოქტომბერს. გამოვიდა 2D, 3D და IMAX 3D ფორმატებში 2018 წლის 21 დეკემბერს.

## რესურსები ინტერნეტში
* 
* 
* 
* 

## სქოლიო
კატეგორია:IMAX-ის ფილმები
კატეგორია:ფილმები სამეფო ოჯახების შესახებ
კატეგორია:ამერიკული მოქმედებითი-სათავგადასავლო ფილმები
კატეგორია:2018 წლის ფილმები
კატეგორია:2018 წლის 3D ფილმები
კატეგორია:2010-იანი წლების სუპერგმირული ფილმები
ჩალმა

[250პქ|მინი|მარჯვნივ|[მანმოჰან სინგჰი, ინდოეთის ყოფილი პრემიერ-მინისტრი.]]
**ჩალმა** (; ) — მამაკაცის თავსაბურავი. წარსულში ფართოდ იყო გავრცელებული ისლამის მიმდევარ ხალხთა შორის ჩრდილოეთ აფრიკაში, წინა, სამხრეთ და შუა აზიაში, ნაკლებად — კავკასიაში. ჩალმა თავზე მოხვეული ქსოვილის ნაჭერია, ჩვეულებრივ ატარებენ ქუდის ან არახჩინის ზემოდან, იშვიათად (ინდოეთი, პაკისტანი) — სხვა თავსაბურავის გარეშე. გზაში გარდაცვლილ მუსლიმანს სუდარად ემსახურებოდა. სხვადასხვა ხალხის ჩალმა განსხვავდება ფერით, ქსოვილის ხარისხით, ზომით, შემოხვევის წესით, გარდა ამისა, ჩალმით განასხვავებდნენ ეროვნებასა და სოციალურ მდგომარეობას, მაგ. მწვანე ჩალმას ატარებდნენ წინასწარმეტყველის შთამომავლებად მიჩნეული პირები ან მექაში ნამყოფები, თეთრს კი — დანარჩენები.

## ლიტერატურა 
კატეგორია:თავსაბურავები
ჰექტორ ბარბოსა

მინიატიურა

**ჰექტორ ბარბოსა** () — უოლტ დისნეის „კარიბის ზღვის მეკობრეების“ პერსონაჟი. ცნობილი გახდა ფილმების სერიით, რომელშიც მისი როლი ჯეფრი რაშმა განასახიერა. პერსონაჟის დებიუტი შედგა ფილმში „კარიბის ზღვის მეკობრეები: შავი მარგალიტის წყევლა“.

ფილმებში ჰექტორ ბარბოსა არის მეკობრეთა ხომალდ „შავი მარგალიტის“ კაპიტანი. „შავი მარგალიტის წყევლაში“ ის არის „შავი მარგალიტის“ დაწყევლილი კაპიტანი, რომელმაც შორეულ წარსულში ჯეკ ბეღურა ერთ კუნძულზე, ერთი დამბაჩით და ერთი ტყვიით დატოვა, ამის შემდეგ ჯეკ ბეღურა დიდი თავგადასავლების შემდეგ პოულობს ბარბოსას და მას კლავს. შემდეგ სერიებში პერსონაჟი ვითარდება და აღარ არის დაწყევლილი. ის კარიბის ზღვის მეკობრეების მეორე და მესამე ფილმში ჯეკ ბეღურასთან ერთად უპირისპირდება დეივი ჯოუნსს. ეს უკანასკნელი „მფრინავი ჰოლანდიელის“ დაწყევლილი კაპიტანია. ბარბოსა მეოთხე ფილმში ებრძვის ედვარდ ტიჩს, იგივე შავწვერას, რომელსაც ფილმის ბოლოს კლავს და მისი გემის დედოფალი ანას შურისძიების კაპიტანი ხდება. მეხუთე ფილმში ბარბოსას უპირისპირდება ესპანეთის ფლოტის ყოფილ ადმირალს, დაწყევლილ კაპიტან სალაზარს. ბარბოსა ამავე ფილმში იღუპება.

## რესურსები ინტერნეტში
*ჰექტორ ბარბოსა„კარიბის ზღვის მეკობრეების“ ვიკიში

კატეგორია:კარიბის ზღვის მეკობრეების პერსონაჟები
კატეგორია:გამოგონილი მეკობრეები
უილ ტერნერი

მინიატიურა

**უილიამ „უილ“ ტერნერ უმცროსი** () — უოლტ დისნეის „კარიბის ზღვის მეკობრეების“ პერსონაჟი. ცნობილი გახდა ფილმების სერიით, რომელშიც მისი როლი ორლანდო ბლუმმა განასახიერა. პერსონაჟის დებიუტი შედგა ფილმში „კარიბის ზღვის მეკობრეები: შავი მარგალიტის წყევლა“.

ფილმებში უილ ტერნერი არის მეკობრეთა ხომალდ „მფრინავი ჰოლანდიელის“ დაწყევლილი კაპიტანი. პერსონაჟი ჩნდება „კარიბის ზღვის მეკობრეების“ პირველ, მეორე, მესამე და მეხუთე ნაწილში. მეხუთე ფილმში მას საკუთარი ვაჟი ხსნის წყევლას პოსეიდონის სამკბილას დახმარებით. 

ფილმში უოლ ტერნერის მეუღლე არის მეკობრეთა მეფე ელიზაბეთ სუონი. უილი არის მფრინავი ჰოლანდიელის ეკიპაჟის ერთ-ერთ წევრ ბილ ტერნერის ვაჟი, ხოლო მისი ვაჟია ჰენრი ტერნერი.

## რესურსები ინტერნეტში
*უილიამ ტერნერი „კარიბის ზღვის მეკობრეების“ ვიკიში

კატეგორია:კარიბის ზღვის მეკობრეების პერსონაჟები
კატეგორია:გამოგონილი მეკობრეები
პორტუგალიის საფეხბურთო თასი

**პორტუგალიის საფეხბურთო თასი** () — ყოველწლიური სათასო შეჯიბრება პორტუგალიის საფეხბურთო გუნდებს შორის, რომელსაც ატარებს პორტუგალიის ფეხბურთის ფედერაცია. 

გათამაშება პირველად ჩატარდა 1938 წელს. ტარდება აგვისტოდან მაისის ჩათვლით და მისი გამარჯვებული კვალიფიკაციას გადის პორტუგალიის სუპერთასზე და უეფა-ს ევროპა ლიგაზე.

ტურნირის ისტორიაში ყველაზე წარმატებული კლუბია ლისაბონის „ბენფიკა“, რომელსაც 26-ჯერ აქვს თასი მოპოვებული. მოქმედი გამარჯვებულია „ავეში“.

## ფინალები 
## სტატისტიკა კლუბების მიხედვით 
## რესურსები ინტერნეტში 
* Portugal - List of Cup Winners

კატეგორია:პორტუგალიის ფეხბურთი
კატეგორია:პორტუგალიის საფეხბურთო ტურნირები
კატეგორია:ეროვნული საფეხბურთო სათასო ტურნირები
ალექსი გოგლიძე

**ალექსი გოგლიძე** (დ. 7 იანვარი, 1975, გორი) — ქართველი პოლიტიკოსი.

## ბიოგრაფია 
დაიბადა 1975 წლის 7 იანვარს ქალაქ გორში. დაამთავრა №7 საშუალო სკოლა. 1991–1996 წლებში სწავლობდა საქართველოს აგრარულ უნივერსიტეტში, სოფლის მეურნეობის მექანიზაციის სპეციალობით. 2006–2007 წლებში მუშაობდა შსს დაცვის პოლიციის დეპარტამენტის გორის რაიონული განყოფილების უფროსად. 2008–2012 წლებში  მუშაობდა შსს სპეციალური ოპერატიული დეპარტამენტის მეორე მთავარი სამმართველოს შიდა ქართლის სამხარეო სამმართველოს უფროსად.

2012–2013 წლებში მუშაობდა გორის, კასპის, ქარელისა და ხაშურის მუნიციპალიტეტებში სახელმწიფო რწმუნებულ-გუბერნატორის მოადგილედ.

2014 წლიდან არის პარტია „ერთიანი ნაციონალური მოძრაობის“ წევრი. 2016 წლის 10 ივლისს ერთიანმა ნაციონალურმა მოძრაობამ გორის მაჟორიტარი დეპუტატის კანდიდატად დაასახელა. მშობლიური ქართული ენის გარდა ფლობს რუსულ ენას.

## სქოლიო 
კატეგორია:დაბადებული 1975
კატეგორია:დაბადებული 7 იანვარი
კატეგორია:ქართველი პოლიტიკოსები
ალექსი
კატეგორია:გორში დაბადებულები
კარიბის ზღვის მეკობრეები: უცნაურ ნაპირებზე

„**კარიბის ზღვის მეკობრეები: უცნაურ ნაპირებზე**“ () — 2011 წლის ფენტეზის და სათავგადასავლო კომედიური ჟანრის ფილმი, რომელიც ეკუთვნის „კარიბის ზღვის მეკობრეების ფილმების სერიას“. იგი ეფუძნება უოლტ დისნეის ამავე სახელწოდების ატრაქციონებს. ფილმის რეჟისორია რობ მარშალი, ხოლო პროდიუსერი - ჯერი ბრუკჰაიმერი. ფილმში მთავარ როლებს თამაშობენ მსახიობები ჯონი დეპი, სტელან სკარშგორდი, კევინ მაკნელი, ჯონათან პრაისი და სხვები. ფილმში აღწერილია კაპიტან ჯეკ ბეღურას თავგადასავლები, თუ როგორ დაუპირისპირდა იგი შავწვერას. 

ფილმი გამოვიდა 2011 წლის 7 მაისს. მისმა მსოფლიო შემოსავალმა მილიარდზე მეტი აშშ დოლარი შეადგინა, ხოლო მისი ბიუჯეტი იყო 410.6 მილიონი აშშ დოლარი.

## რესურსები ინტერნეტში 
*  (აშშ)
*  (ბრიტანული)
* 
* 
* 
* 

## სქოლიო
კატეგორია:2011 წლის ფილმები
კატეგორია:ამერიკული ფილმები
კატეგორია:რობ მარშალი ფილმები
კატეგორია:Walt Disney Pictures-ის ფილმები
კატეგორია:კარიბის ზღვის მეკობრეები (ფილმების სერია)
Ubisoft Montreal

**Ubisoft Montreal** (Ubi Soft Montreal) — კანადური ვიდეო თამაშების დეველოპერი და Ubisoft-ის შვილობილი კომპანია, რომელიც მდებარეობს ქალაქ მონრეალში, კვებეკში.

დაარსდა 1997 წელს და დაკავებული იყო მცირემასშტაბიანი და საბავშვო პროექტების შექმნით, თუმცა დღესდღეობით ერთ-ერთი წამყვანია მსოფლიოში, რომელსაც ჰყვას 4000 თანამშრომელი. მას შექმნილი აქვს თამაშები ისეთი განთქმული ვიდეო თამაშების სერიებიდან, როგორებიც არის „Prince of Persia“, „Far Cry“, „Assassin's Creed“ და „Watch Dog“, ისევე როგორც „Tom Clancy's“-ის ფრენჩაიზებიდან.
 
## იხილეთ აგრეთვე
* Ubisoft
 
## რესურსები ინტერნეტში
* 
* CanDevs — კანადური ვიდეო თამაშების კომპანიები
## სქოლიო
კატეგორია:ვიდეო თამაშების კომპანიები კანადაში
კატეგორია:1997 წელს დაარსებული ვიდეო თამაშების კომპანიები
კატეგორია:Ubisoft-ის ქვედანაყოფები
კატეგორია:ვიდეო თამაშების მწარმოებელი კომპანიები
Assassin's Creed Origins

'''''Assassin's Creed Origins'''* — მოქმედებითი-სათავგადასავლო ვიდეო თამაში, რომელიც შექმნა Ubisoft Montreal-მა და გამოსცა Ubisoft. ეს არის რიგით მეათე ძირითადი თამაში „*Assassin's Creed*“-ის სერიიდან. ის მსოფლიოს მასშტაბით გამოვიდა  2017 წლის 27 ოქტომბერს Microsoft Windows-ის, PlayStation 4-სა და Xbox One-ის პლატფორმებისთვის.

სიუჟეტი მიმდინარეობს ძველ ეგვიპტეში, პტოლემეების სამეფოს ხანაში, და მოგვითხრობს გამოგონილ ისტორიას რეალურ სამყაროში, რასაც თან სდევს საუკუნოვანი ბრძოლა ასასინებსა და ტამპლიერებს შორის. 

„*Origins*“ არის მოქმედებითი-სათავგადასავლო და სტელსის ჟანრის თამაში, სადაც მოთამაშე აკონტროლებს პერსონაჟ ბაიეკს. მასში ვირტუალური კამერა წარმოდგენილია მესამე პირის პერსპექტივით. მოთამაშემ უნდა შეასრულოს როგორც ძირითადი დავალებები, ასევე მეორეხარისხოვანი ქვესტები, რის შემდეგაც იღებს გამოცდილების ქულებს და ეუფლება ახალ უნარ-ჩვევებს. მოთამაშეს კომპანიონობას გაუწევს არწივი სახელად სენუ. თამაში, აგრეთვე მოიცავს საზღვაო ომებს და წყალქვეშა გამოკვლევებს. რაც შეეხება ბრძოლის სისტემას, განიცადა სრული სახეცვლილება.

პროექტზე მუშაობა დაიწყო 2014 წლის დასაწყისში. და მის შესახებ საზოგადოებისთვის ოფიციალურად ცნობილი გახდა 2017 წლის 11 ივნისს. შემქმნელებმა დაიქირავეს ეგვიპტოლოგები, რათა თამაშის სამყარო და ატმოსფერო მაქსიმალურად დამსაგავსებოდა იმ პერიოდის ეგვიპტეს. საბოლოოდ მზის შუქი იხილა 2017 წლის 27 ოქტომბერს.

„*Origins''“-მა მიიღო დადებითი შეფასებები ვიდეო თამაშების კრიტიკოსებისგან. შექება ძირითადად წილად ჰხვდა სიუჟეტს, გახმოვანებას, ეგვიპტის მიმზიდველ გარემოს და ვიზუალურ ეფექტებს. საერთო განხილვების საიტ Metacritic-ზე XONE-ის ვერსია ფლობს 85/100,, PC ვერსია 86/100, ხოლო PS4-ის ვერსია 84/100.

## რესურსები ინტენრეტში
* 

## სქოლიო
კატეგორია:Ubisoft-ის თამაშები
კატეგორია:Assassin's Creed
კატეგორია:მოქმედებითი-სათავგადასავლო თამაშები
კატეგორია:ღია სამყაროს ვიდეო თამაშები
კატეგორია:სტელსი ვიდეო თამაშები
კატეგორია:2017 წლის ვიდეო თამაშები
კატეგორია:კანადაში შემუშავებული ვიდეო თამაშები
კატეგორია:Windows-ის თამაშები
კატეგორია:PlayStation 4-ის თამაშები
კატეგორია:Xbox One-ის თამაშები
ჩეჩა

[200px|მინი|[სელი|სელის ჩეჩის პროცესი]]
**ჩეჩა**, **ჩეჩვა** — ბამბის, სელის, მატყლისა და სხვა ბოჭკოების გაბუება და მინარევებისა და მანკებისაგან აწმენდა; სართავი წარმოების, ერთ-ერთი მთავარი პროცესი.

## ლიტერატურა 
კატეგორია:ტექსტილის მრეწველობა
პორტუგალიის ლიგის თასი

**პორტუგალიის ლიგის თასი** () — ფლეი-ოფის სისტემის მქონე ყოველწლიური საფეხბურთო ტურნირი, რომელიც ტარდება პორტუგალიაში. მასში მონაწილეობას იღებენ კლუბები პორტუგალიის ორი უმაღლესი საფეხბურთო დივიზიონიდან. ტურნირი დაარსდა 2007 წელს. ინგლისის და საფრანგეთის ლიგის თასებისგან განსხვავებით, გამარჯვებული კლუბი არ გადის კვალიფიკაციას უეფა-ს ტურნირებზე.

გათამაშების ისტორიაში, ყველაზე წარმატებული კლუბია ლისაბონის „ბენფიკა“, რომელმაც 7-ჯერ მოიგო ტიტული. მოქმედი გამარჯვებულია „მორეირენსე“.

## ფინალები 
## სტატისტიკა კლუბების მიხედვით 
## რესურსები ინტერნეტში
* Portugal - List of League Cup Finals

კატეგორია:პორტუგალიის საფეხბურთო ტურნირები
კატეგორია:პორტუგალიის ფეხბურთი
კატეგორია:ეროვნული საფეხბურთო ლიგის თასის ტურნირები
ჩვენი ცხოვრება (ქართული გაზეთი)

**„ჩვენი ცხოვრება“** — ქართული ყოველდღიური პოლიტიკური და ლიტერატურული გაზეთი სოციალ-დემოკრტიული (მენშევიკური) მიმართულებისა. გამოდიოდა 1906 წელს (აგვისტო–სექტემბერი) გაზეთ „ტალღის“ (1906) ნაცვლად. გამოიცა თხუთმეტი ნომერი. რედაქტორ-გამომცემელი — ვ. გადილია. ბოლშევიკური ფრაქციიდან გაზეთში თანამშრომლობდა გ. თელია. დაიხურა ადგილობრივი ხელისუფლების განკარგულებით. შემდეგ მის ნაცვლად გამოდიოდა გაზეთი „გრიგალი“.

## ლიტერატურა 
კატეგორია:ქართულენოვანი გაზეთები
კატეგორია:1906 წელს დაარსებული გაზეთები
კარიბის ზღვის მეკობრეები: მკვდრები ზღაპრებს არ ჰყვებიან

„**კარიბის ზღვის მეკობრეები: მკვდრები ზღაპრებს არ ჰყვებიან**“ (), გამოსული აშშ-ის საზღვრებს გარეთ, როგორც „**კარიბის ზღვის მეკობრეები: სალაზარის შურისძიება**“ () — 2017 წლის ფენტეზის და სათავგადასავლო კომედიური ჟანრის ფილმი, რომელიც ეკუთვნის „კარიბის ზღვის მეკობრეების ფილმების სერიას“. იგი ეფუძნება უოლტ დისნეის ამავე სახელწოდების ატრაქციონებს. ფილმის რეჟისორები არიან იოახიმ რენინგი და ესპენ სანდბერგი, ხოლო პროდიუსერია ჯერი ბრუკჰაიმერი. მთავარ როლებს თამაშობენ მსახიობები ჯონი დეპი, ხავიერ ბარდემი, ბრენტონ თუეიტსი, კაია სკოდელარიო, კევინ მაკნელი და ჯეფრი რაში. ფილმში აღწერილია კაპიტან ჯეკ ბეღურას თავგადასავლები, თუ როგორ დაუპირისპირდა იგი კაპიტან სალაზარს. 

ფილმი გამოვიდა 2017 წლის 26 მაისს, Disney Digital 3-D, RealD 3D და IMAX 3D ფორმატებში. მისმა მსოფლიო შემოსავალმა 700 მილიონზე მეტი აშშ დოლარი შეადგინა, ხოლო მისი ბიუჯეტი იყო 230 მილიონი აშშ დოლარი.

## რესურსები ინტერნეტში 
*
* 
* 

## სქოლიო
კატეგორია:2017 წლის ფილმები

კატეგორია:ამერიკული ფილმები
კატეგორია:Walt Disney Pictures-ის ფილმები
კატეგორია:კარიბის ზღვის მეკობრეები (ფილმების სერია)
ელიზაბეთ სუონი

მინიატიურა

**ელიზაბეთ სუონი** () — უოლტ დისნეის „კარიბის ზღვის მეკობრეების“ პერსონაჟი. ცნობილი გახდა ფილმების სერიით, რომელშიც მისი როლი კირა ნაიტლიმ განასახიერა. პერსონაჟის დებიუტი შედგა ფილმში „კარიბის ზღვის მეკობრეები: შავი მარგალიტის წყევლა“.

ფილმებში ელიზაბეთ სუონი არის მეკობრეთა მეფე, მას შემდეგ რაც საძმოს კრებაზე (რომელზეც ცხრა მეკობრე ბარონი იკრიბებოდა) ჯეკ ბეღურამ მისცა საკუთარი ხმა. ის არის სამხრეთ ჩინეთის ზღვის მეკობრეთა მბრძანებელი. პერსონაჟი ჩნდება „კარიბის ზღვის მეკობრეების“ პირველ, მეორე, მესამე და მეხუთე ნაწილში. 

ფილმში ელიზაბეთ სუონი არის მეკობრეთა ხომალდ „მფრინავი ჰოლანდიელის“ კაპიტან უილ ტერნერის მეუღლე. მათ ჰყავთ შვილი, ჰენრი ტერნერი.

## რესურსები ინტერნეტში
* 
* პროფილი „კარიბის ზღვის მეკობრეების“ ვიკიში

კატეგორია:კარიბის ზღვის მეკობრეების პერსონაჟები
კატეგორია:გამოგონილი მეკობრეები
კრაკენი (კარიბის ზღვის მეკობრეები)

მინიატიურა|250პქ

**კრაკენი** () — უოლტ დისნეის „კარიბის ზღვის მეკობრეების“ პერსონაჟი. ცნობილი გახდა ფილმების სერიით. პერსონაჟის დებიუტი შედგა ფილმში „კარიბის ზღვის მეკობრეები: მკვდრის სკივრი“. ურჩხული ემორჩილება კაპიტან დეივი ჯოუნსს.

კრაკენი არის მფრინავი ჰოლანდიელის კაპიტნის დეივი ჯოუნსის ურჩხული, რომელმაც ფილმ „მკვდრის სკივრში“ ჯეკ ბეღურა შეჭამა და დეივი ჯოუნსის მკვდრების სამყაროში გაგზავნა. კრაკენმა ჯეკ ბეღურა დეივი ჯოუნსის ბრძანების შედეგად შეჭამა. შემდეგ კი ის დეივი ჯოუნსმა ბრიტანელი ადმირალის კატლერ ბეკეტის ბრძანებით მოკლა.

## რესურსები ინტერნეტში
*კრაკენი „კარიბის ზღვის მეკობრეების“ ვიკიში

კატეგორია:კარიბის ზღვის მეკობრეების პერსონაჟები
კატეგორია:გამოგონილი ზღვის ურჩხულები
ჩვენი ცხოვრება

ტერმინი **ჩვენი ცხოვრება** შეიძლება აღნიშნავდეს:
* ჩვენი ცხოვრება — ჩუვაშეთის რაიონული გაზეთი.
* ჩვენი ცხოვრება — პოლიტიკურ-ლიტერატურული გაზეთი.
* ჩვენი ცხოვრება — ლეგალური ბოლშევიკური გაზეთი.
* ჩვენი ცხოვრება — 2010 წლის ფრანგულ-იტალიური ფილმი.
* ჩვენი ცხოვრება — 2011 წლის ბრაზილიური ტელესერიალი.
პორტუგალიის საფეხბურთო სუპერთასი

**პორტუგალიის საფეხბურთო სუპერთასი** () — საფეხბურთო გათამაშება პორტუგალიაში, სადაც პრიმეირა ლიგის და თასის გამარჯვებულები ხვდებიან ერთმანეთს. იმ შემთხვევაში, თუ ქვეყნის ჩემპიონატსაც და თასსაც ერთი გუნდი მოიგებს, მაშინ მას სუპერთასზე თასის ფინალისტი გუნდი დაუპირისპირდება. სუპერთასი თამაშდება 1979 წლიდან.

გათამაშების ისტორიაში ყველაზე წარმატებული კლუბია „პორტუ“, რომელმაც 21-ჯერ მოიპოვა ტიტული. მოქმედი გამარჯვებულია „პორტუ“.

## მატჩები 
## სტატისტიკა კლუბების მიხედვით
## რესურსები ინტერნეტში 
*  
* Portugal - List of Super Cup Winners

კატეგორია:პორტუგალიის ფეხბურთი
კატეგორია:პორტუგალიის საფეხბურთო ტურნირები
კატეგორია:ეროვნული საფეხბურთო სუპერთასები
ფაილების მენეჯერი

**ფაილების მენეჯერი** () — კომპიუტერული პროგრამა, რომელიც წარმოადგენს ფაილთა სისტემებსა და ფაილებთან მომხმარებლის ინტერფეისს.  ფაილების მენეჯერი საშუალებას იძლევა შევასრულოდ ხშირად გამოყენებადი ოპერაციები — შექმნა, გახსნა/დათვალიერება, რედაქტირება, გადაადგილება, კოპირება, წაშლა, ძებნა და სხვა.

ძირითადი ფუნქციების გარდა ზოგიერთ ფაილების მენეჯერს აქვს რიგი დამატებითი საშუალებები, როგორებიცაა: ქსელში მუშაობა (FTP, NFS და სხვების საშუალებით), სარეზერვო კოპირება, პრინტერების მართვა და სხვა.

გამოყოფენ ფაილების მენეჯერის სხვადასხვა ტიპებს, მაგალითად:
* სანავიგაციო და სივრცობრივს — ზოგჯერ უზრუნველყოფს ამ რეჟიმებს შორის გადართავს.
* ორპანელიანი — ხშირ შემთხვევაში გვერდიგვერთ აქვთ ორი იდენტური პანელი ფაილების ჩამონათვალით, კატალოგთა ხით და სხვ.

## ცნობილი ორპანელიანი ფაილების მენეჯერები
[thumb|[Krusader 1.40]]
[thumb|[Midnight Commander OpenBSD-ზე]]
* DOS
** Norton Commander
** DOS Navigator
** Volkov Commander
** PIE Commander
** DOS Shell
* Microsoft Windows
** Directory Opus
** DOS Navigator
** FAR Manager
** FreeCommander
** Frigate
** Just Manager - ოფიციალური საიტი
** Multi Commander - ოფიციალური საიტი
** Nomad.NET - ოფიციალური საიტი 
** Total Commander
** NexusFile - ოფიციალური საიტი
** Unreal Commander
** ViewFD
** Altap Salamander
** File Navigator
* POSIX (GNU/Linux, BSD და სხვ.)
** Midnight Commander
** Demos Commander
** Krusader
** Worker
** GNOME Commander
** Tux Commander
** Beesoft Commander
* AmigaOS
** Class Action
** Directory Opus
** DosControl
** FileMaster
** FileQuest
* Symbian OS (Series 60)
** Griffon
** Symbian Commander
** Kitot
** Cloud Commander
** Double Commander
** MuCommander
** Mad Commander
* J2ME
** MiniCommander

## ნავიგაციური ფაილების მენეჯერები 
[thumb|[Thunar 0.8.0]]
thumb|Konqueror
* Microsoft Windows
** Проводник Windows () — დამონტაჟებულია Windows-ში
** Directory Opus
** Q-Dir
* Windows Mobile
** Стандартный File Manager
** Bynarys Smart Explorer
** Pocket Total Commander
** Resco Explorer
* Mac OS X
** Finder
** Path Finder
* POSIX (GNU/Linux, BSD და სხვ.)
** Konqueror — поставляется с KDE
** Nautilus (файловый менеджер) — მოყვება GNOME-თან ერთად
** ROX-Filer — მოყვება ROX Desktop-თან ერთად
** Thunar — მოყვება Xfce-თან ერთად
** Dolphin — მოყვება KDE 4-თან ერთად
** Krusader
** Worker
* AmigaOS
** Directory Opus Magellan
** Scalos
** Workbench — მოყვება AmigaOS-თან ერთად
* Symbian OS (Series 60)
** FileMan
** SeleQ
* BeOS
** OpenTracker

## სამგანზომილებიანი ფაილების მენეჯერები 
thumb|სამგანზომილებიანი ფაილების მენეჯერის ნიმუში — File System Visualizer
* IRIX
** fsn
* Linux
** File System Visualizer
* Windows
** NavScope

## იხილეთ აგრეთვე
* ფაილების მენეჯერების სია
იტალიის კატეპანატი

**იტალიის კატეპანატი** ( *კატეპანიკიონ იტალიას*) — ბიზანტიის იმპერიის პროვინცია. მოიცავდა ტერიტორიებს წარმოსახვითი ზოლის (მონტე-გარგანოდან სალერნოს ყურემდე) სამხრეთით. ქალაქები: ამალფი და ნეაპოლი ამ ზოლის ჩრდილოეთით მოხვდნენ, მაგრამ ისინი კატეპანის ერთგულები იყვნენ. იტალიის ერთ-ერთი პროვინციის სახელი *კაპიტანტა‎* *კატეპანატი*-დან მომდინარეობს.

## ლიტერატურა 
* Charanis, Peter. "On the Question of the Hellenization of Sicily and Southern Italy During the Middle Ages." The American Historical Review. Vol. 52, No. 1 (Oct., 1946), pp. 74–86.
* Kreutz, Barbara M. (1996). Before the Normans: Southern Italy in the Ninth and Tenth Centuries. Philadelphia: University of Pennsylvania Press. ISBN 0-8122-1587-7.
* Loud, G.A. (2006). "Southern Italy in the tenth century". In Reuter, Timothy. The New Cambridge Medieval History, Volume III c. 900–c. 1204. Cambridge University Press. pp. 624–645. ISBN 978-0-521-36447-8.

კატეგორია:ბიზანტიის პროვინციები
*
ჯოშემი გიბსი

[მინიატიურა|
კადრი ფილმიდან [კარიბის ზღვის მეკობრეები: მკვდრის სკივრი. როლი ჯოშემი გიბსი, მსახიობი კევინ მაქნელი.
]]

**ჯოშემი ჰამიშ გიბსი** (ასევე მისტერ გიბსი) () — უოლტ დისნეის „კარიბის ზღვის მეკობრეების“ პერსონაჟი. ცნობილი გახდა ფილმების სერიით, რომელშიც მისი როლი კევინ მაქნელიმ განასახიერა. პერსონაჟის დებიუტი შედგა ფილმში „კარიბის ზღვის მეკობრეები: შავი მარგალიტის წყევლა“.

ფილმებში ჯოშემი გიბსი არის მეკობრე ჯეკ ბეღურას და ჰექტორ ბარბოსას ხომალდ „შავი მარგალიტის“ ეკიპაჟის ერთ-ერთი წევრი. ის „კარიბის ზღვის მეკობრეების“ ხუთივე ნაწილში ჩნდება, ჯეკ ბეღურას ერთგული თანამებრძოლია დი მისი თანმხლებია ყველა თავგადასავალში.

## რესურსები ინტერნეტში
* 
* პროფილი „კარიბის ზღვის მეკობრეების“ ვიკიში

კატეგორია:კარიბის ზღვის მეკობრეების პერსონაჟები
კატეგორია:გამოგონილი მეკობრეები
MTV Hits (ევროპა)

მინი|MTV Hits-ის ლოგო 2021 წლიდან
**MTV Hits **— 24-საათიანი უწყვეტი მუსიკალური არხი, დაარსებული 2014 წლის 27 მაისს Viacom International Media Networks Europe-ის მიერ, რომელმაც ჩაანაცვლა MTV Hits UK ვერსია. არხი ხელმისაწვდომია ევროპის შემდეგ ქვეყნებში: ბელგია, ნიდერლანდები, ლატვია, თურქეთი, საფრანგეთი, შვედეთი, დანია, ნორვეგია, ფინეთი, რუმინეთი, ისრაელი, ავსტრია, გერმანია, შვეიცარია, პოლონეთი და რუსეთი

## იხილეთ აგრეთვე 
* MTV Hits UK
* MTV Europe
* MTV Base
* MTV Classic
* MTV Dance
* MTV Live
* MTV Music
* MTV Rocks
* VH1 Europe
* VH1 Classic Europe
* Viacom International Media Networks Europe

## რესურსები ინტერნეტში
* TV Guide 
* MTV Hits Europe - presentation, screenshots
* Společnost MTV Networks získala licenci pro tři další kanály
* Britské reklamy a teleshპing mizí z hudebních kanálů MTV

კატეგორია:MTV
ირჟი მალაშეკი

**ირჟი მალაშეკი** (; დ. 7 აგვისტო, 1927, ბრნო — გ. 26 სექტემბერი, 1983, ტეპლიცე) — ჩეხი პიანისტი და კომპოზიტორი.

მუსიკალური კარიერა დაიწყო 1950-იანი წლების ბოლოს. უკრავდა ბარებში, მუშაობდა ჩეხოსლოვაკიის რადიოსა და ტელევიზიისთვის. ამ დროს გაიცნო და დაუმეგობრდა ირჟი ბაჟანტს, ვისთან ერთადაც შექმნა ცნობილი და წარმატებული პიანოს დუეტი. დაწერა მუსიკა მრავალი ფილმისთვის, თეატრისა და მიუზიკლისთვის.

გარდაიცვალა 1983 წელს, 56 წლის ასაკში, გულის შეტევით.

## რესურსები ინტერნეტში 
* 
* Jiří Malásek. Životopis (biografie). fdb.cz 
* Jiří Malásek. kinobox.cz 

კატეგორია:ჩეხი პიანისტები
კატეგორია:ჩეხი კომპოზიტორები
კატეგორია:დაბადებული   7 აგვისტო
კატეგორია:დაბადებული 1927
კატეგორია:გარდაცვლილი  26 სექტემბერი
კატეგორია:გარდაცვლილი 1983
კატლერ ბეკეტი

მინიატიურა

**კატლერ ბეკეტი** () — უოლტ დისნეის „კარიბის ზღვის მეკობრეების“ პერსონაჟი. ცნობილი გახდა ფილმების სერიით, რომელშიც მისი როლი ტომ ჰოლანდერმა განასახიერა. პერსონაჟის დებიუტი შედგა ფილმში „კარიბის ზღვის მეკობრეები: მკვდრის სკივრი“.

კატლერ ბეკეტი იყო ბრიტანეთის ფლოტის ადმირალი. ის ემსახურებოდა დიდი ბრიტანეთის მეფე ჯორჯ II-ს. მას სურდა საბოლოოდ მსოფლიოში ყველა მეკობრე მოეკლა და სამყაროში მეკობრეობა გაექრო. მაგრამ ბეკეტს წინ აღუდგა მეკობრე ბარონების საძმო, რომელმაც იგი დაამარცხა  „კარიბის ზღვის მეკობრეების“ მესამე ფილმში „მსოფლიოს დასასრული“ – იგი გემთან ერთად ჩაძირეს ჯეკ ბეღურამ და უილ ტერნერმა.

## რესურსები ინტერნეტში
* 

## სქოლიო
კატეგორია:კარიბის ზღვის მეკობრეების პერსონაჟები
კატეგორია:გამოგონილი მეკობრეები
ლიპარტიანი

**ლიპარტიანის** ტიტულს ატარებდნენ შემდეგი პირები:

* გიორგი I ლიპარტიანი (გიორგი მამია IV-ის ძე დადიანი) – დაახ.1600-1620-იანი წლები
* ვამეყ ლიპარტიანი (ვამეყ გიორგის ძე დადიანი) – 1620-იანი-1658 წ.წ.
* გიორგი II ლიპარტიანი (გიორგი ვამეყის ძე დადიანი) – 1658-1662 წ.წ.
* კაცია ლიპარტიანი (კაცია ჩიქოვანი) – 1673-1681 წ.წ.
* გიორგი III ლიპარტიანი (გიორგი კაციას ძე ჩიქვანი) – 1681-1701/6 წ.წ.
* შამადავლე ლიპარტიანი (შამადავლე გიორგის ძე ჩიქვან-დადიანი) – 1714-1728 წ.წ.
* გიორგი IV ლიპარიტიანი (გიორგი ჩიქვან–დადიანი) – 1732-1754 წ.წ.
* მანუჩარ ლიპარტიანი (მანუჩარ კაციას ძე დადიანი) – 1799-1805 წ.წ.
ჩამბა (ხალხი)

**ჩამბა** — ნიგერიაში, კამერუნში და ჩადის რესპუბიკაში მცხოვრები ხალხი. საერთო რაოდენობა 800 ათას კაცზე მეტი. ჩამბას ენა ნაკლებად არის შესწავლილი. განეკუთვნება ცენტრალურ და აღმოსავლეთ სუდანის ენათა ჯგუფს. რელიგია — ისლამი; შენარჩუნებული აქვთ ტრადიციული რწმენები: ბუნების ძალთა და წინაპართა კულტი. ძირითადი საქმიანობა — მსხვილი რქოსანი საქონლის მოშენება.

## ლიტერატურა 
კატეგორია:ნიგერიის ეთნიკური ჯგუფები
კატეგორია:კამერუნის ეთნიკური ჯგუფები
კატეგორია:ჩადის ეთნიკური ჯგუფები
კატეგორია:ეთნიკური ჯგუფები
მისტერ რობოტი (ეპიზოდების სია)

„**მისტერ რობოტი**“ — ამერიკული დრამატული ტელესერიალი, შექმნილი სემ ესმაილის მიერ. მასში მთავარ როლს ასრულებს რამი მალეკი. იგი განასახიერებს ელიოტ ოლდერსონს, კიბერ-უსაფრთხოების ინჟინერს და ამავე დროს ჰაკერს, რომელსაც აწუხებს სოციოფობია და კლინიკური დეპრესია. ოლდერსონს მართავს ანარქისტი ზედმეტსახელად „მისტერ რობოტი“ (კრისტიან სლეიტერი) და მას ითრევს ჰაქტივისტების ჯგუფში, რომელიც კონგლომერატ E Corp-ს უტევს.

ტელესერიალის საპილოტო ეპიზოდი გამოვიდა 2015 წლის 27 მაისს. შემდეგი წლის 16 აგვისტოს იგი განახლდა მესამე სეზონისთვის, რომელიც 2017 წლის 11 სექტემბერს გამოვიდა. 

## სერიალის მიმოხილვა

## ეპიზოდები
### სეზონი 1 (2015)
ყოველი ეპიზოდის სახელწოდება ჰგავს კომპიუტერული ფაილის სახელწოდებას. პირველ სეზონში ყოველი ეპიზოდის სახელწოდება მთავრდება ამა თუ იმ ვიდეოფორმატის დასახელებით.

### სეზონი 2 (2016)
ამ სეზონის ეპიზოდების სახელწოდებებში აგრეთვე დაემატა სუფიქსი, რომელიც აღნიშნავს დისკის დაშიფვრის ტიპს.

### სეზონი 3 (2017)
## რესურსები ინტერნეტში
* 
* 

## სქოლიო
ISO 3166-2

**სტანდარტი ISO 3166-2** — სტანდარტიზაციის საერთაშორისო ორგანიზაციის მიერ გამოცემული სტანდარტ ISO 3166-ის ნაწილი, რომელიც განსაზღვრავს გეოკოდებს ყველა ქვეყნის ტერიტორიის პირველი ან პირველი და მეორე დონის ადმინისტრაციულ-ტერიტორიული დაყოფის ძირითადი ერთეულებისთვის. პირველად სტანდარტი გამოქვეყნდა 1998 წელს.

სტანდარტ ISO 3166-2-ის მიზანი მდგომარეობს ყველა ქვეყნების ადმინისტრაციულ-ტერიტორიული დანაყოფის შესაბამისი ერთეულისათვის საერთაშორისო სტანდარტის მინიჭებაში მოკლე და უნიკალური ალფავიტ-ციფრული გეოკოდებით, უფრო ხელსაყრელი და ნაკლებად ერთმნიშვნელოვანი ფორმებით, ვიდრე მათი სრული დასახელება. ISO 3166-2-ის მიხედვით თითოეული კოდი შედგება დეფისით გაყოფილი ორი ნაწილისაგან:
* გეოკოდის პირველი ნაწილი მინიჭებულია სახელმწიფოს დომენ-კოდით, ISO 3166-1-ის Alpha2 სტანდარტის მიხედვით;
* მეორე ნაწილი — ერთ-, ორ- ან სამსიმბოლოიანი კოდი, გამოიყენება როგორც ასოები, ასევე ციფრები.

ჩვეულებრივ ასოებიანი კოდი შეიქმნა სახელმწიფოთა ტერიტორიების, რეგიონების, პროვინციების, ოლქების, რაიონების, საგრაფოების, ქალაქების, ქალაქის ნაწილების და სხვების ადმინისტრაციულ-ტერიტორიული დანაყოფების ერთეულების დასახელების მსგავსად ან მათი ინგლისურენოვანი აბრევიატურით.

სტანდარტ ISO 3166-2-ის გეოკოდები შექმნილია სახელმწიფოთა ტერიტორიების ადმინისტრაციულ-ტერიტორიული დაყოფის თავდაპირველი მონაცემების წარდგენის უფლებამოსილების მქონე ორგანიზაციების — სტატისტიკის, გეოგრაფიის, სტანდარტიზაციის და სხვა ეროვნული ორგანოების თავდაპირველ მონაცემთა საფუძველზე.

## კოდები, სახელმწიფოთა დასახელებები, ტერიტორიები, ადმინისტრაციულ-ტერიტორიული დაყოფის ერთეულები 
## ადმინისტრაციულ-ტერიტორიული ერთეულები მათთვის სტანდარტ ISO 3166-1-ის მიხედვით მინიჭებული გეოკოდებით 
სტანდარტ **ISO 3166-2-ის** მქონე სახელმწიფოთა ტერიტორიების ადმინისტრაციულ-ტერიტორიული ერთეულები მათთვის სტანდარტ **ISO 3166-1-ის** მიხედვით მინიჭებული გეოკოდებით.

## დამოკიდებული, გარე და სხვა ტერიტორიების გეოკოდები 
სახელმწიფოთა ტერიტორიების ადმინისტრაციულ-ტერიტორიული ერთეულები მათთვის სტანდარტ **ISO 3166-1-ის** მიხედვით მინიჭებული გეოკოდებით.

## იხილეთ აგრეთვე
* ISO 3166-1
* ISO 3166-3
* UN/LOCODE

## რესურსები ინტერნეტში
* სახელმწიფოთა ადმინისტრაციულ-ტერიტორიული დაყოფის გეოკოდები 
* სახელმწიფოთა ადმინისტრაციულ-ტერიტორიული დაყოფის გეოკოდები 

2
Radisson Hotels

**Radisson Hotels** — საერთაშორისო სასტუმროების კომპანია, შვილობილი სტუქტურა Carlson Rezidor Hotel Group, ბრენდების Radisson, Radisson Blu, Radisson RED და Park Inn by Radisson ოპერატორი.  პირველი სასტუმრო Radisson აშენდა 1909 წელს მინეაპოლისის შტატში, აშშ–ში. სახელი Radisson იყო შერქმეული ფრანგი მკვლევარ პიერ-ესფისტ რადისონის პატივსაცემად. 1962 წელს სასტუმრო შეიძინა კურტ კარლსონმა (1914–1999) და იგი დღემდე მისი კომპანიის მფლობელობაშია.

ამერიკული ჟურნალ „Hotels Magazine“-ის აზრით, 2015 წელს Carlson Rezidor Hotel Group-მა (მინეტონკა, მინესოტა, აშშ) სასტუმროების რაოდენობით მსოფლიოში მე–5 ადგილი დაიკავა (ფლობდა რა სასტუმროებს 87 ქვეყანაში), ისევე, როგორც „HOTELS 325“-ის, რომელშიც იგი მე-13 ადგილზეა მთელ მსოფლიოში ნომრების ფონდის მიხედვით (172 234 ნომერი) და მე-17 ადგილზე სასტუმროების რაოდენობის მიხედვით (1092 სასტუმრო). ბრენდი Radisson Blu გლობალური სასტუმროების ბრენდების ნომრების რიცხოვნებით (68270 ნომერი, 287 სასტუმროში) იმყოფება 31-ე ადგილზე. 

## ქვეყნები
### ამერიკის შეერთებულ შტატებში 
Radisson–ის სასტუმროების უმეტესობა განლაგებულია აშშ–ში. კომპანიის შტაბი მდებარეობს მინეაპოლისში,მინესოტას შტატში, სადაც აშენდა Radisson–ის პირველი სასტუმრო. ეს შენობა ასევე წარმოადგენს Carlson Companies-ის შტაბ-ბინას. აშშ-ში სულ არის 359 Radisson-ის სასტუმრო.

### საქართველოში 
რადისონ ბლუ ივერია — ხუთვარსკვლავიანი სასტუმრო ქალაქ თბილისში, ყოფილი „ინტურისტის“ სასტუმროს ტერიტორიაზე.  თავდაპირველი 18-სართულიანი ნაგებობა 1967 წელს არქიტექტორ ო. კალანდარიშვილის მიერ, ი. ცხომელიძის მონაწილეობით აიგო. გასული საუკუნის უკანასკნელ წლებში მან ფუნქციური მნიშვნელობა და გარეგნული იერსახე დაკარგა. აფხაზეთის კონფლიქტის შემდეგ ათ წელზე მეტი ხნის განმავლობაში აქ დევნილები იყვნენ ჩასახლებული. XXI საუკუნის დასაწყისში შენობა მთავრობამ კომპანია სილკ როუდ ჯგუფს მიჰყიდა. ამ უკანასკნელმა სასტუმროს რეკონსტრუქცია დაიწყო და მართვის უფლება კომპანია Radisson-ს მიჰყიდა. 2009 წელს გაიხსნა განახლებული სასტუმრო ახალი სახელწოდებით „რადისონ ბლუ ივერია“. 18-სართულიან შენობაში 248 ოთახია, რომელთაგან 12 უმაღლესი კლასის აპარტამენტია. 

### სხვა ქვეყნებში 
Radisson, როგორც ბრენდი, გამოიყენება სხვა ქვეყნებშიც. Radisson უწევს მომსახურებას 158 სასტუმროს ევროპაში, აფრიკასა და აზიაში.

## რესურსები ინტერნეტში
* 

## სქოლიო
კატეგორია:სასტუმროების ქსელები
კატეგორია:Radisson Hotels
სუპერ 8 (ფილმი)

„**სუპერ 8**“ () — 2011 წლის ამერიკული სამეცნიერო ფანტასტიკური საშინელებათა ჟანრის ფილმი, რომლის სცენარის ავტორი, თანაპროდიუსერი და რეჟისორია ჯეი ჯეი აბრამსი, ხოლო პროდიუსერი – სტივენ სპილბერგი. მთავარ როლებს ფილმში ასრულებენ ჯოელ კორტნი, ელ ფენინგი და კაილ ჩენდლერი. ისინი განასახიერებენ მოზარდებს, რომლებიც სუპერ 8-იან ფირზე იღებენ საკუთარ ფილმს, მაგრამ ამ დროს ხდებიან მატარებლის კატასტროფის მომსწრენი, რასაც ქალაქში საშინელი ამბები მოჰყვება. ფილმი გადაიღეს უირტონში (დასავლეთი ვირჯინია) და იქვე მდებარე ადგილებში.

„სუპერ 8“ გამოვიდა 2011 წლის 10 ივნისს სტანდარტულ და IMAX-ის კინოთეატრებში. კრიტიკოსებმა მას დადებითი შეფასება მისცეს, აღნიშნეს რა ნოსტალგიური ელემენტები, ვიზუალური ეფექტები, მუსიკა და მსახიობთა გუნდის, განსაკუთრებით ფენინგის და კორტნის შესრულება. თავად ფილმი შეადარეს ჟანრის კლასიკურ ნამუშევრებთან „უცხოპლანეტელი“, „დარჩი ჩემთან“ და „ლენჩები“. „სუპერ 8“ აგრეთვე კომერციულად წარმატებული იყო და 50 მილიონი აშშ დოლარის ბიუჯეტით 260 მილიონი მოიპოვა. მას მიენიჭა მრავალი ჯილდო და ნომინაცია, ტექნიკურ და სპეციალურ ეფექტებთან დაკავშირებულ კატეგორიებში, ჯაკინოს მიერ დაწერილი მუსიკისთვის და კორტნის და ფენინგის სამსახიობო შესრულებისთვის.

## რესურსები ინტერნეტში
*
*
*
*

## სქოლიო
კატეგორია:2011 წლის ფილმები
კატეგორია:2011 წლის საშინელებათა ფილმები
კატეგორია:ამერიკული ფილმები
კატეგორია:Amblin Entertainment-ის ფილმები
კატეგორია:ამერიკული სამეცნიერო ფანტასტიკური ფილმები
კატეგორია:Bad Robot Productions-ის ფილმები
კატეგორია:ჯეი ჯეი აბრამსის ფილმები
კატეგორია:IMAX-ის ფილმები
კატეგორია:Paramount Pictures-ის ფილმები
დიუნკერკი (2017 წლის ფილმი)

„**დიუნკერკი**“ () — 2017 წლის ფილმი, რომლის სცენარის ავტორი, რეჟისორი და თანაპროდიუსერია კრისტოფერ ნოლანი. იგი აღწერს მეორე მსოფლიო ომის მოვლენას, დიუნკერკის ბრძოლას. როლებს ასრულებენ ფიონ უაიტჰედი, ტომ გლინ-კარნი, ჯეკ ლოუდენი, ჰარი სტაილზი, ანეირინ ბარნარდი, ჯეიმზ დ'არსი, ბარი კეოგანი, კენეთ ბრანა, კილიამ მერფი, მარკ რაილენსი და ტომ ჰარდი. ფილმი წარმოებულია ბრიტანული, ფრანგული და ჰოლანდიური კომპანიების მიერ, ხოლო დისტრიბუტორია  Warner Bros. Pictures.

„დიუნკერკი“ მოვლენებს სამი კუთხით აჩვენებს – საჰაერო, საზღვაო და სახმელეთო რაკურსებიდან. მასში მინიმალური რაოდენობის დიალოგები ჟღერს, ვინაიდან ნოლანს სურდა, მღელვარება გამოეწვია ოპერატორის და მუსიკის დახმარებით. გადაღება დაიწყო 2016 წლის მაისში, დიუნკერკში, ხოლო დასრულდა ლოს-ანჯელესში. იგი მიმდინარეობდა IMAX-ის და ტრადიციულ 65 მმ-იან ფირებზე. ფილმში გამოიყენება დიდი რაოდენობის პრაქტიკული ეფექტები, მრავალი დუბლიორი, ნავები და მეორე მსოფლიო ომის პერიოდის თვითმფრინავები.

ფილმის პრემიერა გაიმართა 2017 წლის 13 ივლისს ლონდონის Odeon-ში. იგი ბრიტანეთსა და აშშ-ში 21 ივლისს გამოვიდა, IMAX-ის, ისევე, როგორც 70 მმ-იან და 35 მმ-იან ფორმატებში. „დიუნკერკი“ ომის თემაზე გადაღებულ ფილმებს შორის ყველაზე შემოსავლიანია, 523 მილიონი აშშ დოლარით. კრიტიკოსებმა იგი დადებითად შეაფასეს სცენარის, რეჟისურის და ოპერატორის ნამუშევრის მხრივ, ზოგიერთმა მათგანმა კი ნოლანის საუკეთესო ნამუშევარი და საომარ თემაზე ყველა დროის ერთ-ერთი საუკეთესო ფილმი უწოდა.

## შენიშვნები
## რესურსები ინტერნეტში
* 
* 
* 
* 
* 
* 

## სქოლიო
კატეგორია:2017 წლის ფილმები
კატეგორია:ამერიკული ფილმები
კატეგორია:ბრიტანული ფილმები
კატეგორია:ამერიკული ისტორიული ფილმები
კატეგორია:ბრიტანული ისტორიული ფილმები
კატეგორია:ჰოლანდიური ფილმები
კატეგორია:ჰოლანდიური ისტორიული ფილმები
კატეგორია:კრისტოფერ ნოლანის ფილმები
კატეგორია:ფრანგული ფილმები
კატეგორია:ფრანგული ისტორიული ფილმები
კატეგორია:IMAX-ის ფილმები
კატეგორია:არახაზოვანი ფილმები
კატეგორია:Warner Bros.-ის ფილმები
ოტასილიუ-კოსტა

**ოტასილიუ-კოსტა** () — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 884 მეტრზე. მიეკუთვნება სერანის მეზორეგიონს. შედის ეკონომიკურ-სტატისტიკურ მიკრორეგიონ კამპუს-დი-ლაჟისის შემადგენლობაში.

2010 წლის მონაცემებით, მოსახლეობა 16 337 ადამიანს შეადგენდა, მოსახლეობის სიმჭიდროვე 19.33 კმ²-ზე. ფართობი 845 009 კმ²-ია.

## იხილეთ აგრეთვე
* სანტა-კატარინა
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი*
**ბრაზილიის სტატისტიკის ეროვნული ინსტიტუტი*, ზოგადი სტატისტიკა

კატეგორია:სანტა-კატარინას მუნიციპალიტეტები
კატალონიის დამოუკიდებლობის დეკლარაცია

**კატალონიის დამოუკიდებლობის დეკლარაცია** (; ) - 2017 წლის 27 ოქტომბერს კატალონიის პარლამენტის მიერ მიღებული რეზოლუცია, რომელიც აცხადებდა კკატალონიის დამოუკიდებლობას ესპანეთისგან და ადგენდა დამოუკიდებელი **კატალონიის რესპუბლიკის** შექმნას. დეკლარაციამ არ მიიღო საერთაშორისო საზოგადოებისა და თანამეგობრობის მხარდაჭერა. 

კატალონიის მთავრობამ 2017 წლის 1 ოქტომბერს ჩატარებული რეფერენდუმის თანახმად ესპანეთისგან ავტონომიური რეგიონის დამოუკიდებლობა გამოაცხადა. 

კატალონიის მთავრობამ გადაწყვეტილება მიიღო 2017 წლის 27 ოქტომბერს, რაც გამოწვეული იყო ესპანეთში საკონსტიტუციო კრიზისით. რეფერენდუმის ჩატარების შემდეგ ესპანეთის მთავრობას კონსტიტუციის 155-ე მუხლის თანახმად სურდა ავტონომიის გაუქმება და რეგიონის ცენტრალიზებული მართვა.

2017 წლის 31 ოქტომბერს თვითგამოცხადებული რესპუბლიკის მთავრობამ ფაქტობრივად დაკარგა კონტროლი რეგიონზე ესპანეთის მთავრობის სასარგებლოდ, ხოლო მოგვიანებით კატალონიის რესპუბლიკის პრეზიდენტი კარლეს პუჩდემონი ჩაბარდა ბელგიის პოლიციას.

## რესურსები ინტერნეტში 
* Government of Catalonia  
* Parliament of Catalonia 

## სქოლიო
კატეგორია:კატალონია
კატეგორია:ესპანეთის ისტორია
კატეგორია:კატალონიის ისტორია
კატეგორია:თვითაღიარებული ქვეყნები